《杂兴三首 其二》
宋代·方一夔

漫向松边倚瘦筇，一生襟抱与谁同。照人不老古今月，送客多情南北风。

才尽悬知诗作祟，数奇莫与命争穷。冶金百炼今无几，休向人前说事功。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。